ساجد میر

پروفیسر **ساجد میر** ( 2 اکتوبر 1938ء - 3 مئی 2025ء) ، ایک ایسے پاکستانی عالم دین اور سیاست دان تھے جن کو حرمین شریفین کے ائمہ اپنے والد کا بمنزل مقام عطا کیا کرتے تھے۔ آپ کا تعلق مسلک اہل حدیث سے تھا۔ خاندانی طور پر آپ سیالکوٹ کے کشمیری گھرانے سے تعلق رکھتے تھے۔ آپ زبان و ادب پر خوب ملکہ رکھنے والے بہت نستعلیق شخصیت تھے۔ انھوں نے ایوان بالا کے رکن اور سینیٹ کمیٹی برائے سائنس و ٹیکنالوجی کے چیئرمین کے طور پر بھی خدمات انجام دیں۔ وہ 1992ء سے 2025ء (اپنی وفات) تک مرکزی جمعیت اہل حدیث پاکستان کے مرکزی امیر رہے ہیں۔ آپ معروف مذہبی سیٹلائٹ ٹی وی چینل "پیغام" کے پیٹرن انچیف بھی رہے ہیں جس کے قیام میں معروف امام کعبہ عبد الرحمٰن السدیس کی خصوصی دلچسپی رہی ہے۔

## ابتدائی زندگی
ساجد میر 2 اکتوبر 1938ء کو سیالکوٹ کے ایک علمی گھرانے میں پیدا ہوئے۔ ان کے بزرگ محمد ابراہیم میر سیالکوٹی مشہور عالم دین و کارکن تحریک پاکستان گذرے ہیں۔

### تعلیم
انھوں نے اپنی تعلیم سیالکوٹ اور لاہور کے معروف تعلیمی اداروں سے حاصل کی۔ ان کی تعلیمی زندگی کے اہم سنگ میل درج ذیل رہے۔

بی۔ اے (سیاسیات و عربی)۔۔۔ مرے کالج سیالکوٹ، 1958ء، مع انگلش اور عربی میں میرٹ سکالر شپ

ایم۔ اے (انگلش)۔۔۔ گورنمنٹ کالج لاہور، 1960ء

بی۔ اے (ایڈیشنل) معاشیات۔۔۔ پنجاب یونیورسٹی، مئی 1965ء،

بی۔ اے (ایڈیشنل) نفسیات۔۔۔ پنجاب یونیورسٹی، جولائی 1966 ء

ایم۔ اے (اسلامیات)، پنجاب یونیورسٹی، 1969ء

فاضل درس نظامی، جامعہ ابراہیمیہ سیالکوٹ، 1971ء

فاضل دار العلوم تقویۃ الاسلام شیش محل روڈ لاہور، 1972 ء

عالمیہ کورس، وفاق المدارس السلفیہ۔

### تعلیمی اعزازات
مرے کالج سیالکوٹ، (1954ء تا 1958ء) میں جو تعلیمی امتیازات (ایوارڈ) حاصل کیے۔ ان کی تفصیل یوں ہے کہ
* میر حسن میڈل (ڈگری کلاس کے مضمون عربی میں پہلی پوزیشن پر)
* محمد علی میڈل (ڈگری کلاس کے مضمون انگلش میں پہلی پوزیشن پر)
* عمومی قابلیت میں دوسرا انعام (1958- 1957)
* تاریخ اور عربی میں پہلا انعام (1956- 1954)،
* معاشیات، انگریزی اور فارسی میں دوسرا انعام (1956-1954)
* جبکہ مرے کالج سیالکوٹ، 1954ء تا 1958 ء میں ہم نصابی امتیازات حاصل کیے۔

سالانہ انگریزی مباحثہ اور تقریری مقابلہ میں پہلا انعام (دو مرتبہ)،
اردو تقریری مقابلہ میں پہلا انعام (دو مرتبہ)،
انگریزی و اردو میں فی البدیہہ تقریری مقابلہ میں دوسرا انعام،
انگریزی مضمون نویسی کے مقابلہ میں پہلا انعام (دو دفعہ)،
معلومات عامہ کے مقابلہ میں پہلا انعام،(دو دفعہ)وہ دینی میدان میں مندرجہ ذیل اسناد کے حامل ہیں۔

## پیشہ وارانہ زندگی
### سروس ریکارڈ
لیکچرار (انگلش)، جناح اسلامیہ کالج سیالکوٹ ( 14-9-1960 تا 10-2-1963)

انسٹرکٹر (انگلش)، گورنمنٹ پولی ٹیکنیک انسٹی ٹیوٹ سیالکوٹ (1963ء تا 1966ء)

سینئر انسٹرکٹر (انگلش اینڈ مینجمنٹ) گورنمنٹ پولی ٹیکنیک انسٹی ٹیوٹ سیالکوٹ و لاہور (1966ء تا 1975ء)

سینئر ایجوکیشن آفیسر (سینئر لیکچرار)، فیڈرل گورنمنٹ آف نائیجیریا (1975ء تا 1977ء)

پرنسپل ایجوکیشن آفیسر (اسسٹنٹ پروفیسر) فیڈرل گورنمنٹ آف نائیجیریا (1977ء تا 1981ء) انگلش اور اسلامیات

اسسٹنٹ چیف ایجوکیشن آفیسر (ایسوسی ایٹ پروفیسر) فیڈرل گورنمنٹ آف نائیجیریا (1981 ء تا 1984ء)۔

سروس سے متعلق دوسری ذمہ داریوں کی تفصیل یوں ہے کہ

آفیسر انچارج، شعبہ ریلیٹڈ اور بیسک سٹڈیز، گورنمنٹ پولی ٹیکنیک انسٹی ٹیوٹ سیالکوٹ (1972ء تا 1975ء)،

ممتحن اعلیٰ و پیپر سیٹر پنجاب بورڈ آف ٹیکنیکل ایجوکیشن ( 1969ء تا 1975ء)،

جنرل سیکرٹری، پولی ٹیکنیک ٹیچرز ایسوسی ایشن، مغربی پاکستان (1970-1968ء)

صدر، پولی ٹیکنیک ٹیچرز ایسوسی ایشن (1972ء تا 1975ء)۔

پروفیسر ساجد میر 1973 میں مرکزی جمعیت اہل حدیث پاکستان کے ناظم اعلیٰ منتخب کیے گئے اور پھر1992ء میں امیر بنے اورتا دم وفات اپنی جماعت کے بلامقابلہ امیر منتخب ہوتے رہے۔

### سیاسی ریکارڈ
سیاسی طور پر وہ ممبر سینیٹ آف پاکستان (اکتوبر 1994ء تا حال)، چیئرمین سٹینڈنگ کمیٹی آف سینیٹ برائے مذہبی امور (1994ء تا 1999ء)، چیئرمین سٹینڈنگ کمیٹی آف سینیٹ برائے سائنس اینڈ ٹیکنالوجی (مارچ 2009ء سے مئی 2025ء تک)۔

آپ کا نام سیاست میں عالمی ذرائع ابلاغ میں اس وقت سنا گیا جب سابق چیف آف آرمی سٹاف پرویز مشرفنے صدارتی انتخابات لڑے تو ان کے مخالف پڑنے والا تنہا ووٹ پروفیسر ساجد میر کا تھا۔ کہا جاتا ہے کہ ن لیگ سمیت اس وقت کی حکمران مخالف جماعتوں نے پروفیسر ساجد میر کو واک آؤٹ کا مشورہ دیا لیکن انھوں نے یہ کہتے ہوئے انکار کر دیا کہ میرا سینیٹ کا ووٹ استعمال کرنے کے لیے ہے، ضائع کرنے کے لیے نہیں ہے۔

## عالمی کانفرنسز میں شرکت
آپ نے بیسیوں ممالک کا سرکاری و نجی دوروں کے لیے سفر کیا۔ یہ اسفار آپ کے نجی دوروں کے علاوہ بطور امیر مرکزی جمعیت اہل حدیث پاکستان اور بطور ممبر ایوان بالا پاکستان کے رہے ہیں۔

ان ممالک میں سعودی عرب، عراق، بنگلہ دیش، ہالینڈ، برطانیہ، کینیڈا، اٹلی سمیت دیگر کئی ممالک شامل ہیں۔ آپ نے کئی بین الاقوامی کانفرنسوں میںشرکت کی۔ 

## وفات
ساجد میر 3 مئی 2025ء کو 86 سال کی عمر میں دل کا دورہ پڑنے سے انتقال کر گئے۔

## تصانیف
* عیسائیت، مطالعہ و تجزیہ
* تصحیح ترجمہ ’’صحیح مسلم‘‘ مطبوعہ شیخ محمد اشرف پبلشرز
* تصحیح ترجمہ ’’ماذا خسر العالم من انحطاط المسلمین‘‘ از مولانا سید ابو الحسن علی ندویؒ
* ترجمہ (عربی سے انگریزی) ’’الحزب لمقبول‘‘ (دعاؤں کی معروف و مقبول کتاب)
* مختلف ملکی اخبارات و جرائد میں اسلامی، سیاسی اور معاشری موضوعات پر مضامین
* ہفت روزہ ’’ترجمان الحدیث‘‘، ’’اہل حدیث‘‘ اور ’’الاسلام‘‘ میں تفسیر، حدیث، اسلامی تاریخ، فقہ اور اسلام کی معاشرتی اخلاقی اور سیاسی تعلیمات کے بارے میں مضامین لکھ چکے ہیں۔

## حوالہ جات

زمرہ:اکیسویں صدی کے پاکستانی سیاست دان
زمرہ:اہل حدیث شخصیات
زمرہ:پاکستان کے سنی علما
زمرہ:پاکستان مسلم لیگ (ن) کے سیاست دان
زمرہ:پاکستانی سلفی
زمرہ:پاکستانی سنی
زمرہ:پاکستانی سیاست دان
زمرہ:پاکستانی سینیٹر (14واں پارلیمنٹ)
زمرہ:پاکستانی وہابی شخصیات
زمرہ:سیالکوٹ کے سیاستدان
زمرہ:فضلا جامعہ پنجاب
زمرہ:مجلس ایوان بالا پاکستان کے ارکان
زمرہ:ویکی ڈیٹا سے مطابقت رکھنے والی مختصر تفصیل
زمرہ:1938ء کی پیدائشیں
زمرہ:2025ء کی وفیات
زمرہ:3 مئی کی وفیات